Бопалска катастрофа
Бопалска катастрофа одиграла се 3. децембра 1984. у индијском граду Бопалу, престоници државе Мадја Прадеш. У фабрици америчког хемијског концерна Јунион карбајд дошло је до техничког квара, при чему је више тона отровног гаса метилизоцијаната доспело у атмосферу. Око 4 хиљаде људи је умрло од последица тровања гасом. Хиљаде других је трајно оболело од удисања отровног гаса. То је највећа до сада забележена хемијска катастрофа у свету и једна од најпознатијих еколошких несрећа у људској историји. 